બોરીવલી-વેસ્ટમાં કોરા કેન્દ્ર પાસે આવેલા દત્તાણી ટાવરની આસપાસ રોજ બપોરે તેમ જ મોડી રાતે અમુક બાઇકરો દારૂના નશામાં ફુલ સ્પીડમાં બાઇકો ચલાવવાની સાથે જાણી જોઈને સાઇલન્સરનો અવાજ કરીને પસાર થતા હોવાથી અવાજનું પ્રદૂષણ ફેલાવે છે અને સાથોસાથ આસપાસના રહેવાસીઓની નિંદર પણ ખરાબ કરે છે. આ એક કે બે મહિનાથી નહીં પણ ૬ મહિનાથી પ્રૉબ્લેમ છે જેની સ્થાનિક રહેવાસીઓએ પોલીસને ફરિયાદ પણ કરી હોવા છતાં તેમના તરફથી કોઈ જ ઍક્શન ન લેવાતાં રહેવાસીઓએ મિડ-ડે LOCAL સમક્ષ રોષ દાખવ્યો હતો.